خدا آبادی رسم الخط

خدا آبادی (یا خدا وادی) سندھی زبان کے لیے استعمال ہونے والا رسم الخط ہے جو آج بھی بعض سندھی ہندو حضرات استعمال کرتے ہیں۔ اس رسم الخط کا آغاز سندھ کے شہر خدا آباد سے ہوا اور اسی نسبت سے اسے  کہا گیا۔ سندھی زبان کو لکھنے کے لیے یہ چار رسم الخطوں میں سے ایک ہے، دیگر تین فارسی عربی، خوجکی اور دیوناگری ہیں۔ یہ رسم الخط بنیادی طور پر سندھی تاجروں اور بیوپاریوں (جنھیں  کہا جاتا تھا) کے استعمال میں آیا جو اپنے کاروباری اندراجات کو خفیہ رکھنے کے لیے اسی میں لکھتے تھے۔ 
تصغیر|500پک|خدا آبادی رسم الخط کا خریطہ

 تاریخ 
بائیں|تصغیر|یہ اقتباس بائبل کی تمثیل  (The Prodigal Son) کا حصہ ہے، جو جارج گریئرسن کی کتاب The Linguistic Survey of India (1919ء، صفحہ 101) میں خدا آبادی رسم الخط کی مثال کے طور پر شامل کیا گیا ہے۔
بائیں|تصغیر|معیاری سندھی (خدا آبادی رسم الخط) میں لکھی گئی کتاب کا سرورق
خدا آبادی رسم الخط کی اصل براہمی رسم الخط سے تعلق رکھتی ہے جیسا کہ بیشتر ہندوستانی، تبتی اور جنوب مشرقی ایشیائی زبانوں کے رسم الخطوں کی ہیں۔ اگرچہ بظاہر یہ دیوناگری، گرمکھی، بنگالی یا اُڑیا سے مختلف دکھائی دیتا ہے لیکن ساختی طور پر ان سے خاصی مشابہت رکھتا ہے۔George Cardona and Danesh Jain (2003), The Indo-Aryan Languages, Routledge, , pages 72-74

خدا آباد میں مقیم سندھی برادری نے اپنے وطن میں موجود رشتہ داروں سے خط کتابت کے لیے یہ رسم الخط تیار کیا۔ سادگی کی وجہ سے یہ رسم الخط تیزی سے مقبول ہوا اور دوسرے سندھی گروہوں میں بھی خطوط اور پیغامات کے تبادلے کے لیے رائج ہو گیا۔ تاجروں نے اپنی تجارتی کتابیں اور حسابات بھی اسی میں لکھنا شروع کر دیے۔ بیرونِ ملک جانے والے افراد کو اس رسم الخط کی تعلیم دینا ضروری سمجھا جاتا تاکہ ان کے کاروباری راز بیگانوں یا سرکاری اہلکاروں سے پوشیدہ رہیں۔ بعض اسکولوں میں سندھی زبان کی تدریس بھی خدا آبادی رسم الخط میں ہونے لگی۔

میر ناصر خان تالپور کی شکست اور سندھ پر برطانوی قبضے کے بعد انگریزوں کو مختلف طبقات میں مختلف رسم الخط رائج ملے۔ پنڈت دیوناگری میں، ہندو عورتیں گرمکھی میں، سرکاری ملازم فارسی عربی رسم الخط میں اور تاجر خدا آبادی میں لکھتے تھے۔ انگریزوں نے اس رسم الخط کو  کا نام دیا تاکہ اسے عربی رسم الخط والے  سے الگ پہچانا جا سکے۔ برطانوی عہد میں سندھی رسم الخط کے بارے میں اختلاف پیدا ہوا۔ کیپٹن رچرڈ فرانسس برٹن عربی رسم الخط کے حامی تھے جبکہ کیپٹن اسٹیک دیوناگری کے۔ آخرکار کمشنر سر بارٹل فریئر نے معاملہ ایسٹ انڈیا کمپنی کے ڈائریکٹروں کو بھیجا جنھوں نے یہ فیصلہ سنایا کہ:

 سرکاری دفاتر میں سندھی زبان عربی رسم الخط میں لکھی جائے کیونکہ مسلمانوں کے نام دیوناگری میں نہیں لکھے جا سکتے۔
 تعلیم کے لیے دو علاحدہ نظام ہوں: مسلمانوں کے لیے عربی سندھی اسکول اور ہندوؤں کے لیے خدا آبادی سندھی اسکول۔

1868ء میں بمبئی پریزیڈنسی نے نرائن جگن ناتھ ویدیہ (ڈپٹی ایجوکیشنل انسپکٹر سندھ) کو مقرر کیا کہ وہ سندھی میں رائج ابجدی رسم الخط کی جگہ خدا آبادی رسم الخط رائج کریں۔ بمبئی پریذیڈنسی نے اس رسم الخط کو دس حرکات کے اضافے کے ساتھ سندھی کا معیاری رسم الخط قرار دیا۔ تاہم اس کی ترقی زیادہ عرصہ جاری نہ رہ سکی اگرچہ تاجر برادری نے 1947ء تک اسے اپنے ریکارڈ میں استعمال کیا۔ قیامِ پاکستان کے بعد عربی رسم الخط (خط نسخ) سندھی زبان کے لیے رائج ہو گیا، جس میں اب 52 حروف ہیں۔ تاہم بھارت میں بعض سندھی ہندو برادریاں آج بھی خدا آبادی یا دیوناگری رسم الخط استعمال کرتی ہیں اور حکومتِ ہند دونوں کو سندھی زبان کے رسمی رسم الخط کے طور پر تسلیم کرتی ہے۔

 حوالہ جات 

زمرہ:براہمی رسم الخط
زمرہ:سندھ کی زبانیں
زمرہ:سندھی ثقافت
زمرہ:سندھی زبان
زمرہ:ضلع دادو